Diari Oficial de la Generalitat Valenciana


Sumari del DOGV 7858, del 25-08-2016 (2016/6408)

RESOLUCIÓ de 3 d'agost de 2016, de la Conselleria d'Educació, Investigació, Cultura i Esport, per la qual s'accepta la donació de tres obres d'Ignasi Pinazo Camarlench amb destinació al Museu de Belles Arts de València.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7858

Data del DOGV
:   25-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6408


Data del document
:   03-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 3 d'agost de 2016, de la Conselleria d'Educació, Investigació, Cultura i Esport, per la qual s'accepta la donació de tres obres d'Ignasi Pinazo Camarlench amb destinació al Museu de Belles Arts de València. [2016/6408]  
Vista l'oferta de donació de les obres de l'autor Ignasi Pinazo Camarlench que s'indiquen a continuació, presentada davant de la Direcció General de Cultura i Patrimoni, per l'Associació d'Amics del Museu de Belles Arts de València, en data 12 de febrer de 2016:  
  
 Ignasi jugant amb els braços oberts  
 Ignasiet és canviat  
 Josep i Ignasi  
  
Vist l'informe emés pel tècnic d'art valencià David Gimilio Sanz, de data 20 de juny de 2016, de valoració artística i d'interés per al Museu i la seua valoració econòmica.  
Vista l'acta de la reunió de la Comissió Permanent del Patronat del Museu de Belles Arts de València d'11 d'abril de 2014, per la qual es dóna el vistiplau a la donació d'aquestes obres, adquirides per l'Associació d'Amics del Museu de Belles Arts de València en pública subhasta (Subhastes Segre, 17 de desembre de 2013, lots 70, 71 i 72 respectivament).  
Vista l'acta de recepció de les dites obres de data 8 de juny de 2016, subscrita per la presidenta de l'Associació d'Amics del Museu de Belles Arts de València, M.ª José Navarro Toledo i pel director del Museu de Belles Arts de València.  
Fent ús de les competències que m'atorga l'article 43.5 de la Llei 14/2003, de Patrimoni de la Generalitat Valenciana, i de les atribucions conferides per mitjà de la Llei 5/1983, de 30 de desembre, del Consell, i atenent el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 155/2015, de 18 de setembre, del Consell, modificat pel Decret 73/2016, de 10 de juny, del Consell (DOCV 7806), resolc:  
  
Primer  
Acceptar l'oferta de donació de les obres Ignasi jugant amb els braços oberts, Ignasiet és canviat i Josep i Ignasi de l'autor Ignasi Pinazo Camarlench que efectua l'Associació d'Amics del Museu de Belles Arts de València, com a propietària.  
  
Segon  
Que les obres donades passen a formar part del Patrimoni Cultural Valencià i queden depositades al Museu de Belles Arts de València per a la seua exhibició pública.  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 3 d'agost de 2016. El conseller d'Educació, Investigació, Cultura i Esport: Vicent Marzà Ibáñez.